62017TO0529_INF
Uznesenie Všeobecného súdu (ôsma komora) z 22. januára 2025 –Blasi Gómez a i./SRB
(vec T‑529/17) (
1
)
„Žaloba o neplatnosť – Hospodárska a menová politika – Jednotný mechanizmus riešenia krízových situácií úverových inštitúcií a určitých investičných spoločností – Program riešenia krízovej situácie banky Banco Popular Español – Akt, ktorý nie je možné napadnúť žalobou – Zjavná neprípustnosť“
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Rozhodnutie Jednotnej rady pre riešenie krízových situácií (SRB) o prijatí programu riešenia krízovej situácie – Nadobudnutie účinnosti – Nevyvolanie záväzných právnych účinkov – Vylúčenie
(Článok 263 ZFEÚ; nariadenie Európskeho parlamentu a Rady č. 806/2014, článok 18 ods. 1 až 8, a článok 30 ods. 1 a 2)
(pozri body 13, 14)
Výrok
1.
Žaloba sa zamieta ako zjavne neprípustná.
2.
Konanie o návrhoch na vstup vedľajšieho účastníka do konania, ktoré podali Španielske kráľovstvo, Európska komisia, Banco Santander, SA, Banco Popular Español, SA, ako aj Construcciones Castadón, SL a ostatné fyzické alebo právnické osoby, ktorých mená sú uvedené v prílohe, sa zastavuje.
3.
Pán Carlos Blasi Gómez, pani María Dolores Cruells Torelló a Asociación Independiente de Afectados por el Popular (AIAP) znášajú svoje vlastné trovy konania a sú povinní nahradiť trovy konania, ktoré vznikli Jednotnej rade pre riešenie krízových situácií (SRB).
4.
Španielske kráľovstvo a Komisia znášajú svoje vlastné trovy konania spojené s návrhmi na vstup vedľajšieho účastníka do konania.
5.
Banco Santander znáša svoje vlastné trovy konania a je povinná nahradiť trovy konania, ktoré vznikli banke Banco Popular Español v súvislosti s návrhmi na vstup vedľajšieho účastníka do konania.
6.
Construcciones Castadón a ostatné fyzické alebo právnické osoby, ktorých mená sú uvedené v prílohe znášajú svoje vlastné trovy konania spojené s návrhmi na vstup vedľajšieho účastníka do konania.
(
1
)	Ú. v. EÚ C 369, 30.10.2017.